Fravær av symptomer (asymptomatisk tilstand) og deltagelse i superspredningshendelser synes å være viktige årsaker til at noen blir superspredere. Individuelle forskjeller i smittsomhet ut over dette varierer fra sykdom til sykdom. For eksempel har hosting, nysing og snakking stor betydning for overføring av sykdommer som spres gjennom dråpesmitte, mens fysisk nærhet og mangelfull håndhygiene er faktorer som øker spredning gjennom kontaktsmitte.